

[image: ]
ОБЩИНСКИ СЪВЕТ - КИРКОВО
[bookmark: _GoBack]

НАРЕДБА
ЗА РЕДА ЗА ПРИТЕЖАВАНЕ И ОТГЛЕЖДАНЕ НА КУЧЕТА И ОВЛАДЯВАНЕ ПОПУЛАЦИЯТА НА БЕЗСТОПАНСТВЕНИ КУЧЕТА НА ТЕРИТОРИЯТА НА ОБЩИНА КИРКОВО


В сила от 05.12.2012 г.
Приета на заседание на Общински съвет – Кирково с решение №150 от протокол № 11/05.11.2012 г., изменена с решение №221/16.07.2018г. по Административно дело №186/2018г. на Административния съд –Кърджали.., изм. и доп. с решение №200 от протокол. № 20/ 16.06.2025г. на ОбС-Кирково.




с. Кирково
ноември, 2012 г.


РЕГИСТРАЦИЯ НА ИЗВЪРШЕНИТЕ ИЗМЕНЕНИЯ В ДОКУМЕНТА
	№ на изменение
	Дата на изменение
	Основание за изменението
	Изменени, отменени и нови /чл., ал., т./

	1.
	05.11.2012 г.
	Решение №150 от протокол. № 11/05.11.2012 г
	приета

	2.
	16.07.2018 г.
	Решение 221/16.07.2018г. по Административно дело №186/2018г. на Административния съд –Кърджали
	 Отменен чл.9, ал.1, т.6

	3.
	16.06.2025 г.
	изм. и доп. с решение №200/16.06.2025г. на ОбС-Кирково.
	 Изм. и доп. чл.12, ал.5, ал.6; Изм. и доп. чл.22, ал.1, ал.2, ал.3, ал.4, ал.5, ал.6, ал.8;



I. ОБЩИ ПОЛОЖЕНИЯ
Чл. 1. Тази наредба регламентира реда и условията за отглеждане и регистриране на кучета на територията на община Кирково. 
Чл. 2. Според начина на отглеждане и предназначението им, кучетата се класифицират на: 
1. Регистрирани - собственост на физически и юридически лица, организации, учреждения и други, и са записани в регистрите на общината. 
2. Нерегистрирани - собственост на обитателя на жилището, организацията или учреждението, в което домуват, но са без регистрация. 
3. Безстопанствени - когато са без собственик и регистрация и са свободно движещи се.
Чл. 3. Собствениците на кучета носят гражданска и административно-наказателна отговорност за действията на стопанисваните от тях кучета. 
II. РЕГИСТРАЦИЯ И ТАКСИ 
Чл. 4. Собственици на кучета са длъжни да ги регистрират в съответствие с изискванията на тази Наредба.
Чл. 5. (1) Регистрацията на кучета е двустепенна - административна и ветеринарно-медицинска. 
(2) Административната регистрация се извършва от упълномощено от Кмета на общината лице след представяне на следните документи: 
1. Заявление за регистрация – по образец. 
2. Ветеринарномедицински паспорт. 
3. Документ, удостоверяващ целта за използване на кучето, издаден от специализираните инстанции (ТЕЛК, БЧК, СЛРБ и др.). 
4. Декларация за регистрация на домашно куче  - по образец;
5. Документ за кастрация /ако е извършена такава/;
6. Квитанция за платена такса. 
(3) Регистрацията се извършва еднократно и включва вписване в специален регистър на: 
1. Номер и дата на регистрацията. 
2. Номер на обозначителния знак 
3. Трите имена и постоянен адрес на собственика. 
4. Адрес, на който пребивава кучето. 
5. Порода, външни белези и име на кучето, съгл. ветеринарномедицинския паспорт. 
6. Цел за използване на кучето. 
7. Ветеринарномедицински паспорт – номер и начин на трайно маркиране (татуировка или микрочип), дата на издаване, издател. 
8. Дата на имунизация през съответната година. 
9. Дата на кастрация на кучето (ако е извършена), удостоверена със съответния документ. 
10. Платена такса – номер на квитанция, дата. 
(4) Ветеринарномедицинската регистрация се извършва от практикуващ ветеринарен лекар, по реда, определен в закона за ветеринарномедицинското дейност. 
Чл.6. (1) Собственици, чиито кучета са навършили 6 - седмична възраст са длъжни да ги представят на ветеринарен лекар, който упражнява ветеринарно медицинска практика за издаване на паспорт, ваксинация и обезпаразитяване.
(2) Собственици, чиито кучета са навършили 4-ри месечна възраст или в 7 –дневен срок от придобиването на куче над тази възраст са длъжни да регистрират кучето си при ветеринарен лекар, като представят документ за платена такса определена в Наредба за определянето и администрирането на местните такси и цени на услугите на територията на община Кирково.
(3) При регистрация на кучето ветеринарният лекар поставя татуировка или микрочип, които съдържат идентификационен код по Единния класификатор на административно – териториалните и териториалните единици на населеното място и индивидуален номер на животното.
(4) Ветеринарният лекар изпраща ежемесечно данните от ветеринарномедицинския паспорт на всяко регистрирано куче в Областна дирекция по безопасност на храните и в Община Кирково. 
(5) При регистрацията на кучето собственикът заплаща на ветеринарния лекар стойността на ветеринарномедицинския паспорт и на манипулацията за поставянето на татуировка или микрочип.
(6) В едномесечен срок от промяната на адреса, на собствеността или при смърт на кучето собственикът уведомява съответната областна дирекция по безопасност на храните и Община Кирково.
Чл.7. Кметовете по населени места извършват системни проверки за регистрацията на кучета - домашни любимци и други възложени им дейности, като информират писмено кмета на Общината за резултатите от извършените проверки.
Чл.8. (1) За притежаване на куче ежегодно до 31 март или в едномесечен срок от датата на придобиване на куче се заплаща такса в Община Кирково, в размер, определен в Наредба за определянето и администрирането на местните такси и цени на услугите на територията на община Кирково.
(2) При придобиване на куче със заплатена такса за същата година, същата не се заплаща наново. 
(4) Приходите от събраните такси постъпват в общинския бюджет и се използват за мероприятия, свързани с намаляване броя на безстопанствените кучета. 
Чл. 9. (1) Освобождават се от такса собствениците на: 
1. кучета на инвалиди; 
2. служебни кучета в организациите на бюджетна издръжка; 
3. кучета, използвани за опитни цели; 
4. кучета, използвани от Българския червен кръст; 
5. кастрирани кучета; 
6. (отменен с Решение  №221/16.07.2018г. по Административно дело №186/2018г. на Административния съд –Кърджали) ловни кучета.
Чл. 10. Не се заплаща такса по Закона за местните данъци за куче с поставен микрочип за първата година от неговото регистриране.
ІІІ. РЕД И НАЧИН НА ОТГЛЕЖДАНЕ 
Чл. 11. (1) Собствениците на кучета са длъжни да се отнасят към кучетата с грижата на добри стопани и да им осигуряват: 
1. Достатъчно количество храна и вода. 
2. Подходящо място за обитаване и хигиенни условия за отглеждане. 
3. Ако ги отглеждат в затворени помещения, ежедневно да им осигуряват необходимата разходка. 
4. Редовно профилактично ветеринарномедицинско обслужване, ваксинация, обезпаразитяване и незабавно лечение при заболяване или нараняване. 
5. Да се грижат за тях, да не ги изоставят, да ги предпазват от болка и стресови ситуации. 
6. Да осъществяват постоянен непосредствен контрол върху поведението на кучето извън дома си. 
(2) Собственик, който не може да полага необходимите грижи съгл. ал.1, предава кучето на приют, организация или лице, което да го отглежда съгл.условията по ал.1. 
Чл. 12. (1) Собственикът на куче взема мерки да не допуска животното само да напуска мястото на отглеждане, да навлиза в чужда собственост или на обществени места.
(2) Собственикът е длъжен да предотврати всяка проява на необоснована агресия на кучето, проявена на обществени места и при ситуации, застрашаващи живота или здравето на хора и животни.
(3) Собствениците на кучета са длъжни да не нарушават спокойствието и хигиенните условия на членовете на етажната собственост и съседите.
(4) Изключение по ал. 1 се допуска за кучета - пазачи на стада, ловни, следотърсачи, планински спасители и водачи на инвалиди, по ред, определен от Българската агенция по безопасност на храните.
(5) (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) Собствениците на кучета - домашни любимци, които ги използват за развъждане, ги регистрират на основание чл.137 от ЗВД и освен таксата за притежаване на куче, заплащат в районната данъчна служба такса, съгласно чл.35, ал.5 от ЗЗЖ, в размер на 300лв. „153.39€“.
(6) (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) Таксата по ал.5 на чл.12 от настоящата наредба в размер на 300 лв. „153.39€“. не се заплаща от развъдници и членове на киноложки клубове, членове на Български и международни организации, които извършват развъдна дейност на чистопородни кучета, удостоверено със съответните документи за регистрация.
(7) Собствениците на кучета са длъжни да предприемат необходимите мерки за предотвратяване на: 
1. Нежелано размножаване. 
2. Бягство на животното. 
3. Създаване на опасност за хора или други животни. 
4. Замърсяване на обществени места, като почистват мястото след дефекация. 
Чл.13. (1) Настаняване и отглеждане на куче в съсобствен имот се извършва само след: 
а) изрично писмено съгласие на съсобствениците. 
б) в обекти - етажна съсобственост, с изричното писмено съгласие на етажните съсобственици и/или ползватели на обекти, непосредствени съседи (над, под, от ляво и дясно) на имота, където ще се отглежда кучето.
(2) Забранява се отглеждане на кучета в помещения и постройки долепени или в непосредствена близост до съседен жилищен имот, без изричното писменно съгласие на съседите.
(3) При отглеждане на кучета - домашни любимци в жилищни сгради, се осигурява площ, съгласно изискванията на чл.34 от Закона за защита на животните.
Чл.14. (1) Собствениците на кучета са длъжни при извеждането им на разходка да носи със себе си следните регистрационни документи на кучето - домашен любимец: 
14.1. Ветеринарномедицински паспорт или копие от него; 
14.2. Документ за платена такса за съответната или предходната година, или копие от него, ако кучето - домашен любимец не е освободено, съгласно чл.175 от ЗВД;
14.3. За ловните кучета - ловен билет, издаден от БЛРС;
14.4. Собственикът е длъжен да предоставя документите на кучето – домашен любимец пред ветеринарните и/или общински власти при поискване.
(2) При бягство и загубване на куче, собственикът е длъжен в 7-дневен срок да уведоми в писмена форма общинската администрация. 
Чл. 15. (1) Разходката на кучетата в населените места се извършва с нашийник, върху който се поставя обозначителния знак за регистрация и повод, а за агресивните - и с намордник. 
(2) Кучетата от породите: кавказка овчарка, българско овчарско куче (каракачанско куче), германски дог, немско овчарско куче, ризеншнауцер, московска стражева, черен териер, доберман, ротвайлер, бултериер, питбул, стафорширски териер, мастиф, аржентински дог, ирландски вълкодав и кангал, задължително се извеждат на разходка с намордник. 
(3) Кучетата, използвани за служебни цели, се предвижват съгласно изискванията на извършваната от тях дейност. 
(4). На обществени места собственикът на куче - домашен любимец е длъжен да не допуска контакт на заразно болно и опасно куче - домашен любимец с други животни и хора.
(5) Собственикът на куче - домашен любимец е длъжен да осигури безопасността на хората, преминаващи покрай неговото лично дворно пространство, като изгради ограда с достатъчна плътност и височина, непозволяваща контакт с кучето - домашен любимец.
Чл. 16. Забранява се: 
1. Извеждането на кучета без повод, а на агресивните кучета и кучетата, изброени в чл.15, ал.2 - и без намордник. 
2. Въвеждането на кучета в закрити обществените сгради, заведенията за обществено хранене (ресторанти, сладкарници, кафенета и др.), магазини, аптеки, лечебни и учебни заведения и прилежащите им дворове, с изключение на кучета-водачи, придружаващи слепи хора и служебни кучета, съпровождащи органите на МО и МВР. 
3. Превозването на кучета в обществения транспорт без повод и намордник. 
4. Преминаването и престоя на кучета в училища, детски площадки, детски градини и ясли и техните дворове. 
5. Допускане на свободно движещи се кучета на обществени места, предназначени за отдих и спортна дейност на гражданите. 
6. Свободно пускане на кучета извън разрешените и обозначени места в населените места. 
7. Отглеждане на кучета в избени и тавански помещения, открити тераси и балкони, подблокови или около блока пространства, както и в неоградени частни имоти.
8. Развъждането с търговска цел на кучета от частни лица в нееднофамилни жилища, избени и тавански помещения, тераси. 
9. Отглеждане на повече от 2 кучета, над 1-годишна възраст, в апартаменти на нееднофамилни жилищни сгради. 
10. Разхождането на кучета от породите, изброени в чл. 15, ал. 2 от малолетни лица. 
11. Свободното пускане и движение на породите, изброени в чл. 15, ал. 2, на територията на общината. 
12. Вдигането на шум от кучета в часовете за отдих. 
13. Ловенето и избиването на кучета, без разпореждането на компетентните органи, както и измъчването им по какъвто и да е начин. 
14. Умишленото провокиране от собственици на кучета - домашни любимци, водещо животните до агресия или поведение, нарушаващо спокойствието и безопасността на други животни и хора по време на разходка или в жилищни сгради в режим на етажна собственост.
Чл. 17. (1) Кметът на общината и кметовете на населените места определят със заповед разрешените и забранени места за свободно пускане на кучета. 
(2) Местата за свободно пускане надлежно се обозначават от общинската администрация. 
Чл. 18. (1) Всички кучета, ухапали човек или животно, се отвеждат веднага от собственика при практикуващия ветеринарен лекар за преглед и последващи епизоотични действия. 
(2) При регистриран подаден писмен сигнал за случай на нападение от куче срещу човек или друго животно и агресивно поведение в степен застрашаваща живота и здравето на хората и другите животни, се извършва проверка на място от комисия определена от кмета на общината, която процедира, съгласно изискванията на Закона за ветеринарномедицинската дейност и Закона за защита на животните
Чл. 19. Не се разрешава продажба на кучета на лица под 18-годишна възраст без съгласието на родител/настойник.
Чл.20. (1) Кметът на общината и кметовете на населените места организират мероприятията за борба с безстопанствените кучета. 
(2) Нерегистрираните и безстопанствени кучета подлежат на принудително събиране от оторизирани от Кмета на общината лица при спазване на законовите и подзаконови нормативни актове.
(3) Общински съвет Кирково и Кмета на Община Кирково осигуряват настаняването на безстопанствени кучета в приюти, регистрирани по реда на чл.137, ал.1 от Закона за ветеринарномедицинската дейност.
IV. КОНТРОЛ И САНКЦИИ 
Чл.21. (1) Контролът по спазване на настоящата наредба се извършва от Кмета на Община Кирково или определени от него длъжностни лица, както и кметовете / кметските наместници на кметствата на територията на Община Кирково.
(2) Актовете за установяване на административни нарушения се съставят от длъжностни лица на общинската администрация, определени от Кмета на Община Кирково. 
(3) Въз основа на съставените актове за установяване на административни нарушения, Кметът на общината издава наказателни постановления. 
(4) Установяването на нарушенията, обжалването и изпълнението на наказателните постановления се извършват по реда на Закона за административните нарушения и наказания. 
Чл. 22. (1) За нарушения по настоящата Наредба се налага административно наказание глоба. 
(2) (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) При установяване на нерегистрирано куче, собственикът му се глобява с 200 лв. „102.26€“. и писмено се предупреждава да извърши регистрация в едномесечен срок. 
(3) (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) Когато нарушението е извършено от юридическо лице или едноличен търговец, се налага имуществена санкция от 200 до 400 лв. „от 102.26€ до 204.52€.
Чл. 23. (1) (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.)  Който наруши забрана по чл.16, т.1 – 11 се наказва с глоба 100 лв. „51.13€“.
(2) (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) Вдигането на шум от кучета в часовете за отдих се наказва с глоба 50 лв. „25.56€“.
(3) (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) Който наруши забрана по чл.16, т.13 и т.14 се налага глоба в размер от 100 до 200 лв. „от 51.13€ до 102.26€“, а при повторно нарушение от 200 до 500 лв, „от 102.26€ до 255.65€ освен ако деянието не представлява престъпление. 
(4) (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) За изоставяне на куче, собственикът заплаща глоба в размер на 300 лв. „153.39€“. 
(5) (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) Ако собственикът на загубено куче не извести писмено в 7-дневен срок общинска администрация, заплаща глоба в размер на 50 лв. „25.56€“.
(6) (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) На собственика на куче - домашен любимец, нанесло телесна повреда се налага глоба с издаване на наказателно постановление в размер от 500 лв. до 5000 лв. „от 255.65 € до 2556.46 €., освен ако за извършеното нарушение не се предвижда по-тежко наказание по друг нормативен акт, като кучето се отнема от собственика.
(7) Наказанията по предходните алинеи се налагат, ако за извършеното нарушение не се предвижда по-тежко наказание по друг нормативен акт  
(8) (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) За констатирани нарушения по настоящата наредба, различни от описаните в предходните алинеи, на нарушителите се налагат глоби от 100 до 200 лв. „от 51.13€ до 102.26€“, а при повторни нарушения в рамките на текущата година се съставя акт за административно нарушение и се издава наказателно постановление за налагане на глоба в размер от 200 до 500 лв. „от 102.26€ до 255.65€.
V. ПРЕХОДНИ И ЗАКЛЮЧИТЕЛНИ РАЗПОРЕДБИ 
§ 1. Настоящата Наредба се издава на основание чл. 21, ал.2 от Закона за местното самоуправление и местната администрация, Закона за ветеринарномедицинската дейност, Закона за защита на животните и Закона за местните данъци и такси 
§ 3. (1) Наредбата влиза в сила от 05.11.2012 г. и подлежи на публикуване в интернет-страницата на община Кирково. 
(2) Длъжностните лица по чл. 17 в едномесечен срок от приемането на наредбата определят местата за допускане и за свободно пускане на кучетата. 
(3) Лицата, които са придобили кучета до влизането в сила на Наредбата са длъжни да ги регистрират в срок до 3 месеца от срока по ал.1. 
§4. /Нов с решение № 200 по протокол. № 20/ 16.06.2025 г./ Наредба за изменение и допълнение на Общински съвет - Кирково влиза в сила от датата на въвеждане на еврото в Република България.


Д Е К Л А Р А Ц И Я

по чл. 117 от Закона за местни данъци и такси и чл.41 от Наредба за определяне и администриране на местни такси и цени на услугите на територията на Община Кирково

за притежаване на куче


От……………………………………………………………………………………………….
			/собствено, бащино, фамилно име на собственика/
	
	
	
	
	
	
	
	
	
	



ЕГН
ЛК/ЛП серия…..№.......................изд.на…………..………..год. от МВР………….…………

Д Е К Л А Р И Р А М :

Че притежавам куче ……………………….……..…..,       пол  …….…………..       
					/име на кучето/
Порода .............................Дата на придобиване /възраст/…….................…
№ на паспорта на кучето………........……………….дата на издаване……………. 
издаден от ………………………........………………………………………………..
Отглеждам животното в /апартамент, къща с двор/ на адрес................................................
.............................................................................................................

	За освобождаване от такса по Наредба за определяне и администриране на местни такси и цени на услуги на територията на Община Кирково на основание чл.175, ал.2 от ЗВМД, прилагам следните документи:

· Куче на инвалид /копие от документ доказващ инвалидност/
· Ловно куче  /копие на ловен билет, заверен за съответната година/
· Кастрирано куче /служебна бележка от вет. лекар, извършил или удостоверил кастрацията/
· Куче, използвано от БЧК 
· Служебни кучета на организации на бюджетна издръжка
· Кучета използвани за опитни цели

Известна ми е отговорността, която нося по чл.313 от Наказателния кодекс.

	.................................20.....   г. 	Декларатор:......................





Вх.№ …………………					ДО  КМЕТА
Дата. …………20..….г.					НА ОБЩИНА КИРКОВО
						

         ЗАЯВЛЕНИЕ
за регистрация на куче

от …………………………………………………………………………………
					/име, презиме, фамилия/

Постоянен адрес гр./с/.…………………….. ул.. ……………………. № ……

Телефон……………………………………

Фирма..................................................................Булстат......................................

Моля, да бъда вписан в регистъра за притежаване и отглеждане на кучета при община Кирково, като собственик на притежаваното от мен куче, описано в приложената декларация.

Към заявлението прилагам копия от следните документи:
1.	Ветеринарномедицински паспорт;
2.	Декларация за регистрация на домашно куче;
3	Документ, удостоверяващ целта за изполване на кучето, издаден от специализираните инстанции (ТЕЛК, БЧК, СЛРБ. и др.);
4	Документ за кастрация /ако и извършена такава/;
3.	Квитанция за внесена такса;

					Подпис: …………………….


Приел заявлението: …………….

